CELEX: 62020TN0132
Language: da
Date: 2020-02-28 00:00:00
Title: Sag T-132/20: Sag anlagt den 28. februar 2020 — NEC Oncoimmunity mod EASME

11.5.2020   
            
            
               DA
            
            
               Den Europæiske Unions Tidende
            
            
               C 161/46
            
         
      Sag anlagt den 28. februar 2020 — NEC Oncoimmunity mod EASME
      (Sag T-132/20)
      (2020/C 161/58)
      Processprog: engelsk
      
         Parter
      
      
         Sagsøger: NEC Oncoimmunity A/S (Oslo, Norge) (ved advokaterne T. Nordby, R. Bråthen og O. Brouwer)
      
         Sagsøgt: Forvaltningsorganet for Små og Mellemstore Virksomheder (EASME)
      
         Sagsøgerens påstande
      
      
                  —
               
               
                  Principalt i henhold til artikel 267 TEUF:
                  
                              —
                           
                           
                              Den anfægtede afgørelse (afgørelse af 16.12.2019 om ophævelse af sagsøgerens deltagelse i procedure H2020/EIC/SMEInst-2018-2020-2 vedrørende MEDIVAC(850078) projektet) annulleres.
                           
                        
                              —
                           
                           
                              EASME tilpligtes at betale sagsøgerens omkostninger, herunder eventuelle intervenerende parters omkostninger.
                           
                        
            
                  —
               
               
                  Subsidiært i henhold til artikel 272 TEUF:
                  
                              —
                           
                           
                              Det fastslås, at den anfægtede afgørelse er i strid med sagsøgtes kontraktmæssige forpligtelser.
                           
                        
                              —
                           
                           
                              EASME tilpligtes at betale sagsøgerens omkostninger, herunder eventuelle intervenerende parters omkostninger.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender til støtte for sine påstande i henhold til artikel 267 TEUF og et enkelt anbringende til støtte for sine påstande i henhold til artikel 272 TEUF.
      
                  1.
               
               
                  Første anbringende i henhold til artikel 267 TEUF om, at sagsøgte har begået en retlig fejl og foretaget en urigtig anvendelse af støtteberettigelseskriterierne for tilskud i forbindelse med SMV-instrumentet som fastsat i henhold til forordning nr. 1290/2013 (1).
               
            
                  2.
               
               
                  Andet anbringende i henhold til artikel 263 TEUF om, at sagsøgte har begået en retlig fejl, idet den anfægtede afgørelse udgør en tilsidesættelse af ligebehandlingsprincippet.
               
            
                  3.
               
               
                  Tredje anbringende i henhold til artikel 263 TEUF om, at den anfægtede afgørelse tilsidesætter retssikkerhedsprincippet og princippet om beskyttelse af den berettigede forventning.
               
            
                  4.
               
               
                  Et enkelt anbringende i henhold til artikel 272 TEUF om, at den anfægtede afgørelse, navnlig på grund af den konstaterede urigtige fortolkning af gældende ret og diskriminerende praksis, ligeledes fører til en fejlagtig fortolkning og misligholdelse af de kontraktmæssige forpligtelser over for sagsøgeren.
               
            
         (1)  Europa-Parlamentets og Rådets forordning af 11.12.2013 om reglerne for deltagelse og formidling i »Horisont 2020 — rammeprogram for forskning og innovation (2014-2020)« og om ophævelse af forordning (EF) nr. 1906/2006 (EUT 2013, L 347, s. 81).